Victor Ponta a scris miercuri, pe Facebook, că a fost” sancționat” de președintele Camerei Deputaților, Liviu Dragnea, și a fost exclus din Comisia de Afaceri Europene și din Comisia de Politică Externă. De asemenea, acesta a precizat că toți colegii lui de la ProRomania au fost ”exilați la Comisia pentru Drepturile Omului”. ”Răzbunarea este arma prostului (ajuns la Putere)”, încheie liderul ProRomânia.

Postarea integrală a lui Victor Ponta

"Azi am fost sancţionat de către preşedintele Camerei Deputaţilor (dl Liviu Dragnea) / după patru mandate de deputat (plus ministru şi premier) am fost exclus din Comisia de Afaceri Europene şi din Comisia de Politică Externă. Am ajuns astfel la Comisia de Abuzuri şi o să mă ocup să arat toate abuzurile comise de Puterea actuală - colegii mei de la #ProRomânia au fost toţi exilaţi la Comisia pentru Drepturile Omului - o să îşi facă datoria foarte bine şi acolo! Răzbunarea este arma prostului (ajuns la Putere) / dar #ProRomânia o să lupte în continuare cu şi mai multă îndârjire!”



